**Skumju akmeņi** bija latviešu gotiskā roka grupa, kas kļuva pazīstama 90. gadu otrajā pusē. "Skumju akmeņi" ir viena no nozīmīgākajām latviešu alternatīvā roka mūzikas grupām 90. gados, tā tiek uzskatīta par pirmo latviešu gotiskā roka grupu. Grupu daļēji turpina projekts "**S.A.D.**" ("Skumju akmeņu dārzs").

Vēsture
-------

### 1994—1997

Grupa dibināta 1994. gada rudenī un drīz guva ievērību, pateicoties solistes Helēnas Kozlovas balsij un emocionālajām dziesmām, kuru teksti pārsvarā pievērsās bezcerības, depresijas un iznīcības tēmām. To autors galvenokārt ir grupas basģitārists, literāts Ivars Blūms. Drīz iznāca divi grupas albumi — "Pilns nāves vecums vientulībā" (1995) un "Skumju akmeņi" (1996). Grupa piedalījās vairākos festivālos — "Sinepes un Medus" (Lielā sinepju balva 1995. gadā), "Bildes", Valmieras rokfestivālā, Kokneses rokfestivālā, "Mēs — tornim '96" Jelgavā un citos.

### 1997—2001

1998. gadā, kad Helēna grupu pametusi, viņas vietā tika pieņemta Ieva Prande, jaunais sastāvs koncertēja ar nosaukumu "**Akmeņu dārzs**" un 1998.—1999. gadā ieraksta albumu, kas tiek izdots tikai 2001. gadā ar nosaukumu "Vai patiesi vēl gaidi?" — jau pēc grupas izjukšanas 1999. gada beigās. Šī mūzika ir mierīgāka un gaišāka nekā "Skumju akmeņu" dziesmas, tā tapusi, ietekmējoties no *dreampop* stila un tādām grupām kā "Cocteau Twins". Vēlāk I. Blūms sāka vadīt radio NABA raidījumu "Dievišķās balsis", kas veltīts sieviešu vokālam rokmūzikā.

Savukārt Helēna sniedza solokoncertos, iznāca viņas soloalbumi "Saule tunelī" (1997) un "Stāsti" (1999).

### 2001—2005

2001. gadā grupa atjaunojās ar citu sastāvu — Gints Kronbergs (bungas) un Antons Novokšonovs (ģitāra), Ivars Blūms (bass), Kaspars Pupa (ģitāra), Helēna Kozlova (akustiskā ģitāra) un sniedza koncertus. Tika rakstītas jaunas dziesmas trešajam albumam — kompozīcija "Neaizej" nokļuva Latvian Airplay Top 9. vietā, ierakstīta arī dziesma "Kā divas zvaigznes". 2005. gadā ierakstīts albums, tā dziesmas sarakstījusi galvenokārt Helēna, taču tā pabeigšana un izdošana aizkavējās vairākus gadus sakarā ar grupas darbības pārtraukšanu.

### 2005—2014

Jau kopš 2002. gada muzicējusi kopā ar ģitāristu Aleksandru Matvejuku, Helēna 2005. gadā nodibina ansambli "Levīti", kas izpilda galvenokārt viņas kompozīcijas ar garīga satura tekstiem un dažādos akustisku instrumentu sastāvos piedalījās dažādos festivālos.

Skumju akmeņi atkal apvienojas 2013. gada sākumā, kad beidzot tika pabeigts un publiskots 2005. gadā ierakstītais albums "Kā divas zvaigznes". Šo notikumu pavadīja arī koncerti. Albuma dziesma "Lidojums" nokļuva Radio NABA topa pirmajā vietā. Taču drīz vien Helēna sadarbību atkal izbeidza,jo domubiedri vēlējās darboties citā mūzikas žanrā. Grupas pēdējais koncerts notika 2013. gada decembrī.

### Kopš 2014. gada

2014. gadā tika noorganizēts projekts ar nosaukumu "**S.A.D.**" ("Skumju akmeņu dārzs"), kas 2015. gadā laida klajā EP (minialbumu) "Promo" ar četrām dziesmām. Tā sastāvā līdzās Blūmam un Pupam ir Lelde Muceniece (vokāls), Krišjānis Purens (bungas) un Kaspars Liepiņš (taustiņi). Šis projekts stilistiski atgādina projekta "Akmeņu dārzs" virzienu ar *dreampop*, *nugaze* un dreamgaze iezīmēm. 2017. gada decembrī digitāli (bandcamp/spotify/soundcloud) un CD formātā tika izdots šī sastāva debijas albums "Pirms vētras" ar desmit dziesmām. Šo gadu laikā mainījies sastāvs: pievienojusies ģitāriste Edīte Ķeņģe (2018), savukārt bungas spēlē Ansis Mežsargs (2018). 2018. gada aprīlī—maijā seko piecu koncertu debijas albuma tūre pa LV klubiem. 2019. gada janvārī grupa izplata paziņojumu, ka sadarbība ar Mucenieci ir beigusies, tādēļ S.A.D. meklē jaunu vokālisti.2019. gada februārī grupa sāka sadarbību ar jauno vokālisti Annu Freimani. Pirmais singls no otrā albuma izdots 2020. gada aprīlī.

Dalībnieki
----------

* Helēna Kozlova — vokāls, akustiskā ģitāra (1994—1997/2001—2005/2013)
* Kaspars Pupa — ģitāra (1994—1997/2001—2005/2013)
* Antons Novokšonovs — ģitāra (2001—2005/2013)
* Ivars Blūms — bass (1994—1997/2001—2005/2013)
* Gints Kronbergs — sitamie instrumenti (2001—2005/2013)

### Bijušie dalībnieki

* Raitis Dziedātājs — sitamie instrumenti (1994 — 1997)
* Rinalds Zelmenis — ģitāra (1996 — 1997)

Diskogrāfija
------------

|  |
| --- |
| 
 
1995: *Pilns nāves vecums vientulībā* (pašizdots) 
1. Saule noriet pēdējo reizi - 4:17
2. Melodijas līdzīgas vārdam "nekad" - 4:39
3. Mēma zemes skumjā balss - 4:35
4. Un saules stari nespēj krist... - 4:23
5. Es vēlos atgūt ticību - 3:28
6. Viens vārds starp debesīm un zemi - 3:42
7. Pilns nāves vecums vientulībā - 4:21
8. Vientulība, dāvini man mūžam zust - 3:35
9. Pret naida vārdiem ir debess klusums - 4:01
10. Pieskarties tev, aizvērt acis - 3:14
 |

|  |
| --- |
| 
 
1996: *Skumju akmeņi* (Jelgavas mūzikas centrs) 
1. Skumju akmeņi
2. Krustceles
3. Nav tumša upe lāpas staros
4. Inūtilis
5. Stāsts par meiteni
6. Mums pietrūka smieklu
7. Atlantīda
8. Debess straumes
9. Pēc septiņiem vienatnē gadiem
10. Es vēlos palikt...
11. Pāri ilgām pelēkām dienām
12. Man pieder ceļš
13. Mūžīgā miera iela
14. Mēma zemes skumjā balss
 |

|  |
| --- |
| 
 
2001: *Pēc septiņiem vienatnē gadiem* (pašizdots)  pārizdots albums "Skumju akmeņi" cd ar atšķirīgu dziesmu secību un jaunu masteringu  |

|  |
| --- |
| 
 
2013: *Kā divas zvaigznes* (pašizdots) 
1. Kā divas zvaigznes
2. Tu mani cel visam pāri
3. Mūsu meži
4. Ilgu vējš
5. Kā kalnu upes straumes
6. Neaizej
7. Lidojums
8. Un ja tev nenāk miegs
9. Aleluja
10. Saule lec
11. Skumju akmeņi (2005. gada versija)
 |

Akmeņu dārzs

|  |
| --- |
| 
 
2001: *Vai patiesi vēl gaidi ?* (Gailītis-G) 
1. Viena parasta diena - 4:08
2. Ievu ziedi - 4:23
3. Vēl īsu brīdi - 5:11
4. Iedomājies - 4:06
5. Mīlas akmens paliks - 5:20
6. Mans avots - 3:44
7. Kaut reizi saules mūžā - 5:18
8. Debess vārti - 3:50
9. Šoruden - 4:29
10. Vai patiesi vēl gaidi? - 4:55
11. Viena parasta diena (remikss) - 4:15
 |

S.A.D.

|  |
| --- |
| 
 
2015: *Promo (EP)* (pašizdots) 
1. Laimes mirkli paliec te - 06:34
2. Atbrīvot no domām nespēju es sevi - 06:33
3. Nesagaidot tevi - 05:58
4. Rudens atnācis... - 05:51
 |

|  |
| --- |
| 
 
2017: *Pirms vētras* (pašizdots) 
1. Mans dārzs
2. Laimes mirkli, paliec te
3. Paldies, ka esi līdzās
4. Nakts sapņi
5. Saullēktā
6. Vēstule tev
7. Apgulties pļavā
8. Rudens atnācis
9. Pirms vētras
10. Nesagaidot tevi
 |

Atsauces
--------

1. ↑  «TORNIS». *www.tornis.lv*. Arhivēts no oriģināla, laiks: 2016. gada 5. martā. Skatīts: 2013. gada 13. jūnijā.
2. ↑  «Mūzika / Diena». *www.diena.lv*.
3. ↑  «Skumju Akmeņi, Akmeņu Dārzs». *home.lu.lv*.
4. ↑  S.A.D.: "Promo". *Bandcamp*
5. ↑  S.A.D. - Pirms vētras. Bandcamp.com.

Ārējās saites
-------------

* Grupas "Facebook" lapa
* Grupas "Bandcamp" profils